-рэ лIэшIэгъум ия 70-рэ илъэсхэр ары ныIэп. ГущыIэм пае, «Грамматика русского языка» зыфиIоу I960-рэ илъэсым къыдэкIыгъэм гущыIэгъэпсыныр морфологием хэтэу къыщатымэ, «Русская грамматика» ыIоу 1982-рэ илъэсым къыхаутыгъэм гущыIэгъэпсынымрэ морфологиемрэ зэфэшъхьаф шъыпкъэу къащытегущыIэх, етIани бзэ гущыIэ пэпчъ гущыIэгъэпсыным чIыпIэ ин дэдэ щырагъэубыты. «Узэмыхъырэхъышэжьыщтыр,– етхы А. Бартошевич, –бзэм адырэ иIахьэхэм афэмыдэу гущыIэгъэпсыным системэ хэгъэушъхьафыкIыгъэр, ежь ехьылIэгъэ IэкIоцI зэфыщытыкIэхэр зэриIэр, ежь ихэбзэ гъэхьылъэгъэ зэфэшъхьафыбэхэмкIэ гъэпсыгъэу ар зэрэщытыр, арышъ, ежь инэшанэхэр зиIэ зэнэ шъхьафэу щытын зэрэфаер ары» (Бартошевич, 1972: 83).